Period: Ur III
Genre: Administrative
Transliteration:
<SURFACE>
di-til-la
{diš}pa₄-pa₄ dam ur-mes šu-ku₆
{diš}me-me-mu dumu-ni
{diš}geme₂-gi-gun₄-na geme₂ ur-mes
mu ur-mes-e sa-gaz in-na-ak-še₃
{d}šul-gi-lugal šu-ku₆
lugal-i₃-mah u₃ lu₂-ma₂-gur₈-ra
nam-geme₂-še₃ in-ne-sum-ma
lu₂-sa₆-ga ab-ba iri ensi₂ im-ta-e₃
...pa₄ dam ur-mes-ke₄ du₁₁-ga-na ba-ni-gi-in
...ma-na ku₃-babbar
...lu₂-gu-la dumu e₂-ki-ag₂-ke₄
...i₃-mah u₃ lu₂-ma₂-gur₈-ra-ra in-da-tuku-a-še₃
...dam ur-mes...u₃ geme₂...
...
...ur...us₂
...a dumu e₂-ki-ag₂
...inim-ma-bi me
pa₄-pa₄ dam ur-mes-ke₄
lu₂-inim-ma bi₂-gur
lu₂-gu-la
nam-erim₂-am₃
dam dumu u₃ geme₂ ur-mes
lu₂-gu-la-ra
ba-na-gi-in
šeš-kal-la dumu du-du-bi maškim
lu₂{d}šara₂
ur{d}ištaran
di-ku₅-bi me
ša₃ nina{ki}
mu us₂-sa si-ma-num₂{ki} ba-hul

Cuneiform:
<SURFACE>
𒁲𒌀𒆷
𒁹𒉽𒉽𒁮𒌨𒈩𒋗𒄩
𒁹𒈨𒈨𒈬𒌉𒉌
𒁹𒊩𒆳𒄀𒀕𒈾𒊩𒆳𒌨𒈩
𒈬𒌨𒈩𒂊𒊓𒄤𒅔𒈾𒀝𒂠
𒀭𒂄𒄀𒈗𒋗𒄩
𒈗𒉌𒈤𒅇𒇽𒈣𒋽𒊏
𒉆𒊩𒆳𒂠𒅔𒉈𒋧𒈠
𒇽𒊷𒂵𒀊𒁀𒌷𒉺𒋼𒋛𒅎𒋫𒌓𒁺
...𒉽𒁮𒌨𒈩𒆤𒅗𒂵𒈾𒁀𒉌𒄀𒅔
...𒈠𒈾𒆬𒌓
...𒇽𒄖𒆷𒌉𒂍𒆠𒉘𒆤
...𒉌𒈤𒅇𒇽𒈣𒋽𒊏𒊏𒅔𒁕𒌇𒀀𒂠
...𒁮𒌨𒈩...𒅇𒊩𒆳...
...
...𒌨...𒍑
...𒀀𒌉𒂍𒆠𒉘
...𒅗𒈠𒁉𒈨
𒉽𒉽𒁮𒌨𒈩𒆤
𒇽𒅗𒈠𒉈𒄥
𒇽𒄖𒆷
𒉆𒉈𒊒𒀀𒀭
𒁮𒌉𒅇𒊩𒆳𒌨𒈩
𒇽𒄖𒆷𒊏
𒁀𒈾𒄀𒅔
𒋀𒆗𒆷𒌉𒁺𒁺𒁉𒉺𒁽
𒇽𒀭𒇋
𒌨𒀭𒅗𒁲
𒁲𒋻𒁉𒈨
𒊮𒀏𒆠
𒈬𒍑𒊓𒋛𒈠𒈝𒆠𒁀𒅆𒌨